CELEX: 32014L0099
Language: lv
Date: 2014-10-21 00:00:00
Title: Komisijas Direktīva 2014/99/ES ( 2014. gada 21. oktobris ), ar ko groza Direktīvu 2009/126/EK par benzīna tvaiku uztveršanas otro pakāpi degvielas uzpildes stacijās, uzpildot degvielu mehāniskajos transportlīdzekļos, lai pielāgotu šo direktīvu tehnikas attīstībai

23.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 304/89
            
         KOMISIJAS DIREKTĪVA 2014/99/ES
   (2014. gada 21. oktobris),
   ar ko groza Direktīvu 2009/126/EK par benzīna tvaiku uztveršanas otro pakāpi degvielas uzpildes stacijās, uzpildot degvielu mehāniskajos transportlīdzekļos, lai pielāgotu šo direktīvu tehnikas attīstībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Direktīvu 2009/126/EK par benzīna tvaiku uztveršanas otro pakāpi degvielas uzpildes stacijās, uzpildot degvielu mehāniskajos transportlīdzekļos (1), un jo īpaši tās 8. pantu,
   tā kā:
   
               (1)
            
            
               Direktīva 2009/126/EK paredz tās 4. un 5. panta pielāgošanu tehnikas attīstībai, ja tas vajadzīgs, lai nodrošinātu saskaņotību ar attiecīgiem Eiropas Standartizācijas komitejas (CEN) noteiktiem standartiem.
            
         
               (2)
            
            
               2013. gada 25. septembrīCEN darīja pieejamus standartus EN 16321-1:2013 un EN 16321-2:2013. Standartā EN 16321-1:2013 norādītas testēšanas metodes attiecībā uz degvielas uzpildes stacijās izmantoto benzīna tvaiku uztveršanas sistēmu tipa apstiprinājumu. Standartā EN 16321-2:2013 norādītas testēšanas metodes, kas jāizmanto degvielas uzpildes stacijās, lai pārbaudītu šādu tvaiku uztveršanas sistēmu darbību.
            
         
               (3)
            
            
               Tāpēc ir tehniski jāpielāgo Direktīvas 2009/126/EK 4. un 5. pants, lai nodrošinātu saskaņotību ar šiem standartiem.
            
         
               (4)
            
            
               Šajā direktīvā paredzētie pasākumi ir saskaņā ar atzinumu, ko sniegusi ar Direktīvas 2009/126/EK 9. panta 1. punktu izveidotā komiteja,
            
         IR PIEŅĒMUSI ŠO DIREKTĪVU.
   1. pants
   Direktīvu 2009/126/EK groza šādi:
   
               1)
            
            
               direktīvas 4. panta 1. punktu aizstāj ar šādu:
               “1.   Dalībvalstis nodrošina, ka, sākot no datuma, kad benzīna tvaiku otrās pakāpes uztveršanas sistēmas saskaņā ar 3. pantu kļūst obligātas, šādu sistēmu benzīna tvaiku uztveršanas efektivitāte ir vismaz 85 %, kā to sertificējis ražotājs saskaņā ar standartu EN 16321-1:2013.”;
         
               2)
            
            
               direktīvas 5. panta 1. punktu aizstāj ar šādu:
               “1.   Dalībvalstis nodrošina, ka ekspluatācijā esošu benzīna tvaiku otrās pakāpes uztveršanas sistēmu uztveršanas efektivitāte tiek pārbaudīta vismaz vienu reizi katru gadu saskaņā ar standartu EN 16321-2:2013.”
            
         2. pants
   1.   Dalībvalstis vēlākais līdz 2016. gada 12. maijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara Komisijai zināmu minēto noteikumu tekstu.
   Tās piemēro minētos noteikumus, sākot ar 2016. gada 13. maiju.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2014. gada 21. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 285, 31.10.2009., 36. lpp.